rejauldu/bengali-wikipedia huggingface dataset:
মিহিদানা বাংলার এক সুপ্রসিদ্ধ মিষ্টান্ন। বর্ধমানের মিহিদানা অতি বিখ্যাত।১৮৯৮ সাল নাগদ এই মিহিদানা  পশ্চিমবঙ্গে খাস নামে পরিচিত ছিল।  মিহিদানা ভারতের ঐতিহ্যবাহী মিষ্টান্ন হিসেবে স্বীকৃত। মিহিদানার পেটেন্ট আইনিভাবে পশ্চিমবঙ্গ সরকারকে প্রদান করা হয়েছে। কলকাতার নেতাজি সুভাষচন্দ্র বসু আন্তর্জাতিক বিমানবন্দরের বিশ্ব বাংলা শোরুমে পশ্চিমবঙ্গের সংস্কৃতির অঙ্গ হিসেবে মিহিদানাকে তুলে ধরা হয়েছে।   উৎপত্তি  thumb|সীতাভোগ-মিহিদানার সমাবেশ ১৯০৪ সালে বড়লাট জর্জ ন্যাথানিয়েল কার্জন বর্ধমানের জমিদার বিজয়চাঁদ মহতাবকে মহারাজা খেতাব দিতে বর্ধমান ভ্রমণ করেন। কার্জনের বর্ধমান আগমনকে স্মরণীয় করে রাখতে বিজয়চাঁদ মহতাব বর্ধমানের জনৈক মিষ্টি প্রস্তুতকারক ভৈরবচন্দ্র নাগকে একটি বিশেষ মিষ্টি প্রস্তুত করতে বলেন। ভৈরবচন্দ্র নাগ মিহিদানা ও বর্ধমানের অপর বিখ্যাত মিষ্টান্ন সীতাভোগ তৈরী করেন।   প্রণালী  মিহিদানার প্রধান উপাদান চাল। মিহিদানা প্রস্তুতিতে সাধারণত গোবিন্দভোগ চাল, কামিনীভোগ অথবা বাসমতী চাল ব্যবহার করা হয়। চাল গুঁড়ো (যাকে স্থানীয়ভাবে সবেদা বলা হয়) করে তার সাথে বেসন, ঘি, চিনি এবং জাফরান মেশানো হয়। তারপর জল মিশিয়ে ঈষৎ পীতাভ একটি থকথকে মিশ্রণ তৈরী করা হয়। একটি ছিদ্রযুক্ত পেতলের পাত্র থেকে উক্ত মিশ্রণ কড়াইতে ফুটন্ত গাওয়া ঘিতে ফেলা হয়। তারপর দানাগুলি কড়া করে ভেজে ছাঁকনি দিয়ে ছেঁকে তুলে চিনির রসে রাখা হয়।   জনপ্রিয়তা   thumb|বিজয়া দশমীর দিন পরিবেশিত মিহিদানা সুকুমার রায়ের কিশোর সাহিত্যে পাগলা দাশুর গল্পে মিহিদানার উল্লেখ আছে। বিখ্যাত কৌতুকাভিনেতা নবদ্বীপ হালদারের কৌতুকগীতি শরীরটা আজ বেজায় খারাপ-এ তিনি গেয়েছেন-রজনীকান্ত সেন ১৯০৫ খ্রিষ্টাব্দে প্রকাশিত কল্যাণী কাব্যগ্রন্থের ঔদারিক গানে বাংলার বিভিন্ন প্রকার মিষ্টান্নের উল্লেখ করেছেন।  ঔদারিক গানে মিহিদানার উল্লেখ পাওয়া যায়-   আরও দেখুন   বোঁদে  সীতাভোগ   তথ্যসূত্র   বিষয়শ্রেণী:বাংলার মিষ্টি বিষয়শ্রেণী:পশ্চিমবঙ্গের মিষ্টান্ন বিষয়শ্রেণী:পশ্চিমবঙ্গের ভৌগোলিক নির্দেশক বিষয়শ্রেণী:ভারতীয় মিষ্টান্ন
হিদেকাজু ওতানি (, ; জন্ম: ৬ নভেম্বর ১৯৮৪) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন হিদেকাজু ওতানি ১৯৮৪ সালের ৬ই নভেম্বর তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                   বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জাপানি ফুটবলার বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
সারগাছি রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার  সারগাছি গ্রামে জাতীয় সড়ক ৩৪ নিকট অবস্থিত। এই স্টেশনটি স্টেশনের পার্শ্ববর্তী এলাকায় ছাড়া সারগাছি রেল পরিষেবা প্রদান করে থাকে। কয়েকটি বৈদ্যুতিক একাধিক পরিবহন (ইএমইউ) এবং লালগোলা যাত্রীবাহী সহ মোট ১২ টি ট্রেন সারগাছি রেলওয়ে স্টেশনে চলাচল করে।  শিয়ালদা এবং সারগাছির দূরত্ব ২০৬ কিলোমিটার (১২৮ মাইল)।   অবস্থান  সারগাছি রেলওয়ে স্টেশন মুর্শিদাবাদ জেলার  সারগাছি গ্রামে জাতীয় সড়ক ৩৪ নিকট অবস্থিত। এই স্টেশন থেকে পরবর্তী স্টেশন হল - ভাবতা রেলওয়ে স্টেশন এবং পূর্ববর্তী স্টেশন হল নিউ বলরামপুর হল্ট রেলওয়ে স্টেশন।   ইতিহাস  ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।   ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।   পরিকাঠাম   স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। সারগাছি রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  সারগাছি রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ  ২০০৪ সালে সারগাছি রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।   প্রশাসন ও  নিরাপত্তার ব্যবস্থা  সারগাছি রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।   তথ্যসূত্র   বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ওয়েন গ্লিবারম্যান (; জন্ম: ফেব্রুয়ারি ২৪, ১৯৫৯) হলেন একজন মার্কিন চলচ্চিত্র সমালোচক, যিনি ২০১৬ সালের মে থেকে ভ্যারাইটির প্রধান চলচ্চিত্র সমালোচক হিসেবে কাজ করে আসছেন। গ্লিবারম্যান ১৯৯০ সাল থেকে ২০১৪ সাল পর্যন্ত ইন্টারটেইনমেন্ট উইকলির জন্য লিখেছেন। ১৯৮১ থেকে ১৯৮৯, তিনি বস্টন ফিনিক্স এ কাজ করেন।  গ্লিবারম্যান মিশিগান বিশ্ববিদ্যালয় থেকে স্নাতক ডিগ্রী অর্জন করেন। তার কাজ প্রিমিয়ার এবং ফিল্ম কমেন্টে প্রকাশিত হয়েছে, এবং চলচ্চিত্র-সমালোচনার কাব্যগ্রন্থ প্রেম ও হেসে সংগৃহীত। গ্লিবারম্যান ন্যাশনাল পাবলিক রেডিও এবং এনওয়াইওয়ান টেলিভিশন সংবাদ চ্যানেল জন্য সিনেমা পর্যালোচনা করতেন। তিনি নিউইয়র্ক চলচ্চিত্র সমালোচকদের বৃত্তের একজন সদস্য। তিনি জেরাল্ড প্যারি এর ২০০৯ সালের ডকুমেন্টারী দ্য লাভ অব মুভিস: দ্য স্টোরি অব আমেরিকান ফ্লিম ক্রিটিজম চলচ্চিত্রের বর্ণিত সমালোচকদের একজন।  গ্লিবারম্যান এছাড়াও মুভি ফ্রিক এর গ্রন্থকার, তার আত্মজীবনী, হ্যাসেথ বুকস দ্বারা প্রকাশিত।   তথ্যসূত্র    বহিঃসংযোগ     বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র সমালোচক বিষয়শ্রেণী:২০শ শতাব্দীর মার্কিন সাংবাদিক বিষয়শ্রেণী:মার্কিন পুরুষ সাংবাদিক বিষয়শ্রেণী:ইহুদি মার্কিন সাংবাদিক বিষয়শ্রেণী:ইহুদি মার্কিন লেখক বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী বিষয়শ্রেণী:সুইজারল্যান্ডীয় ইহুদি বিষয়শ্রেণী:২১শ শতাব্দীর মার্কিন ইহুদি
কীর্ত্তিনাথ শেখর পঞ্চকোট রাজ্য শাসনকারী শেখর রাজবংশের বত্রিশতম রাজা ছিলেন।   সংক্ষিপ্ত পরিচিতি  কীর্ত্তিনাথ শেখর পঞ্চকোট রাজ্য শাসনকারী শেখর রাজবংশের একত্রিশতম রাজা পৃথ্বীনাথ শেখরের পুত্র ছিলেন। তিনি ৯২৫ খ্রিষ্টাব্দ হতে ৯৫০ খ্রিষ্টাব্দ পর্য্যন্ত রাজ্য শাসন করেন। তিনি পঞ্চকোট পাহাড়ের পাদদেশে পরিখা পরিবেষ্টিত সুবিশাল গড় পঞ্চকোট দুর্গ নির্মাণ করেন, যা বর্তমানে ধ্বংসস্তূপে পরিণত হয়েছে। অভয়নাথ শেখর নামক তার এক পুত্র ছিল।   তথ্যসূত্র      বিষয়শ্রেণী:শেখর রাজবংশ
ফাল্গুনী মুখোপাধ্যায় (৭ মার্চ ১৯০৪ — ২৫ এপ্রিল ১৯৭৫) ছিলেন একজন খ্যাতনামা বাঙালি লেখক, ঔপন্যাসিক ও সম্পাদক। এটি তার ছদ্মনাম। তার আসল নাম তারাপদ। তার বিখ্যাত উপন্যাস চিতা বহ্নিমান ও শাপমোচন। এই দুটি উপন্যাস তার পাঠক সৃষ্টিতে বড় ভূমিকা রেখেছে।   প্রাথমিক জীবন  ফাল্গুনী মুখোপাধ্যায় ১৯০৪ সালের ৭ মার্চ ভারতের পশ্চিমবঙ্গের বীরভূম জেলার খয়রাশোলের নাকড়াকোন্দা গ্রামে জন্মগ্রহণ করেন। হেতমপুর কলেজে আই.এ. পড়ার সময়ই রাজরোষে পড়েন। পরে কলকাতার স্কটিশ চার্চ কলেজ থেকে বি.এ পাশ করেন। তার নামে ২০০৭ সালে এই গ্রামের একটি পাড়ার নামকরণ করা হয় 'ফাল্গুনী পল্লি'।   সাহিত্যজীবন  তিনি ছিলেন বঙ্গলক্ষ্মী মাসিকপত্রের সম্পাদক। সেখান থেকেই তার সাহিত্য জীবন শুরু হয়। তার রচিত অন্যতম এবং বহুপঠিত দুটি উপন্যাস চিতা বহ্নিমান ও শাপমোচন। ১৯৫৫ সালে শাপমোচন উপন্যাস অবলম্বনে পরিচালক সুধীর মুখার্জি উত্তম কুমার-সুচিত্রা সেন জুটিকে নিয়ে একই নামে একটি চলচ্চিত্র নির্মাণ করেন। এছাড়া ২০০৯ সালে দুর্গা পূজা উপলক্ষ্যে বাংলাদেশী নাট্য নির্মাতা এসএম দুলাল একই নামে একটি টেলিফিল্ম নির্মাণ করেন। আহসান হাবীব নাসিম ও মেহবুবা মাহনুর চাঁদনী অভিনীত টেলিফিল্মটি এনটিভিতে প্রচারিত হয়। তার অন্যান্য উপন্যাসগুলোর মধ্যে আকাশ বনানী জাগে, আশার ছলনে ভুলি, বহ্নিকন্যা, ভাগীরথী বহে ধীরে, মন ও ময়ূরী, জলে জাগে ঢেউ, মীরার বধূয়া, স্বাক্ষর, চরণ দিলাম রাঙায়ে উল্লেখযোগ্য। এছাড়া প্রকাশিত হয় তার রচিত দুটি কাব্যগ্রন্থ হিঙ্গুল নদীর কূলে ও কাশবনের কন্যা।   গ্রন্থতালিকা    উপন্যাস  চিতা বহ্নিমান  শাপমোচন  আকাশ বনানী জাগে (১৯৪৩)  আশার ছলনে ভুলি (১৯৫০)  বহ্নিকন্যা (১৯৫১)  ভাগীরথী বহে ধীরে (১৯৫১)  মন ও ময়ূরী (১৯৫২)  জলে জাগে ঢেউ (১৯৫৪)  মীরার বধূয়া (১৯৫৬)  স্বাক্ষর (১৯৫৭)  চরণ দিলাম রাঙায়ে (১৯৬৬)  বধূ  ফুলশয্যার রাত  ফাল্গুনী অমনিবাস  শ্রেষ্ঠ উপন্যাস সমগ্র  কাব্যগ্রন্থ  হিঙ্গুল নদীর কূলে (১৯৩৫)  কাশবনের কন্যা (১৯৩৮)  শিশু সাহিত্য/গোয়েন্দা উপন্যাস [৭]  পাতালের পাকচক্র  গুপ্তধনের সন্ধানে  কালো রুমাল   তথ্যসূত্র    বহিঃসংযোগ     বিষয়শ্রেণী:১৯০৪-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:বাঙালি সাহিত্যিক বিষয়শ্রেণী:বাঙালি লেখক বিষয়শ্রেণী:বাঙালি ঔপন্যাসিক বিষয়শ্রেণী:বাঙালি কবি বিষয়শ্রেণী:বাঙালি হিন্দু বিষয়শ্রেণী:পশ্চিমবঙ্গের ঔপন্যাসিক বিষয়শ্রেণী:বীরভূম জেলার ব্যক্তি বিষয়শ্রেণী:স্কটিশ চার্চ কলেজের প্রাক্তন শিক্ষার্থী
ইসলামপুর ইউনিয়ন বাংলাদেশের সিলেট জেলার অন্তর্গত কোম্পানীগঞ্জ উপজেলার একটি ইউনিয়ন।   অবস্থান ও সীমানা  কোম্পানীগঞ্জ উপজেলা সদর হতে সড়ক পথে দুরত্ব ৬.৫ কি.মি.।  সীমানাঃ  পূর্বে- ২নং ইসলামপুর পূর্ব।  পশ্চিমে- ছাতক উপজেলা।   উত্তরে- ভারত সীমানা।  দক্ষিণে- তেলিখাল ইউনিয়ন।   ইতিহাস  কোম্পানীগঞ্জ উপজেলা ৩টি ইউনিয়ন নিয়ে যাত্রা শুরু করে এবং পরবর্তীতে ভেঙ্গে ৬টি ইউনিয়নে রুপান্তরিত করা হয়। ইসলামপুর ইউনিয়ন পরিষদের ভৌগোলিক সীমারেখা ছিল খুবই বড় তাই বিগত ১৯৭৪ সালে অবিভক্ত ইসলামপুর ইউনিয়নকে ভাগ করে ২টি ইউনিয়ন করা হয়, মেইনটি ১নং ইসলামপুর ইউনিয়ন পরিষদ এবং আরেকটি ২নং ইসলামপুর পূর্ব ইউনিয়ন পরিষদ নামে।   প্রশাসনিক এলাকা   গ্রামের সংখ্যা- ৩৪টি।  ১) উত্তর বুড়দেও। ২) দক্ষিণ বুড়দেও। ৩) শিলেরভাঙ্গা। ৪) লাছুখাল। ৫) ইসলামপুর/দুর্গাপুর। ৬) তৈমুরনগর। ৭) টুকেরগাঁও। ৮) টুকের বাজার। ৯) নয়াগাঙ্গেরপাড়। ১০) কাঠালবাড়ী। ১১) রাজারখাল। ১২) ঢোলাখাল। ১৩) লম্বাকান্দি। ১৪) ভাগারপাড়। ১৫) বটেরতল। ১৬) নভাগী। ১৭)পাড়ুয়া ঘোড়ামারা। ১৮) পাড়ুয়া লামাপাড়া। ১৯) পাড়ুয়া বদিকোনা। ২০) পাড়ুয়া মাঝপাড়া। ২১) পাড়ুয়া কালাসাদক। ২২) ভোলাগঞ্জ। ২৩) রুস্তুমপুর। ২৪) পাড়ুয়া নোয়াগাঁও। ২৫) ডাকঘর। ২৬) ভোলাগঞ্জ গুচ্ছগ্রাম। ২৭) ছনবাড়ী। ২৮) বাহাদুরপুর। ২৯) নতুন জালিয়ারপার। ৩০) জালিয়ারপার। ৩১) নারাইনপুর। ৩২) চিকাডহর। ৩৩) বাবুলনগর। ৩৪) শাহ আরফিন টিলা। ৩৫) নোয়াগাঁও জাতিরটুক।   আয়তন ও জনসংখ্যা  আয়তন- ৫৩.৬৮০ বর্গ কিঃ মিঃ। জনসংখ্যা মোট- ৪৬,৯৩৭ জন। পুরুষ ২৩৮৯১ জন, মহিলা ২৩০৪৬ জন। ভোটার সংখ্যা- ২১৩৯৯ জন।   শিক্ষা  শিক্ষার হার- ৬৭%।  শিক্ষা প্রতিষ্ঠান   প্রাথমিক বিদ্যালয়ের সংখ্যা সরকারী ০৫টি, বেসরকারী ৭,  কমিনিউটি ০১টি  নিম্ন মাধ্যমিক বিদ্যালয়ের সংখ্যা ১৭  মাধ্যমিক বিদ্যালয়ের সংখ্যা বেসরকারী ৪টি  কলেজের সংখ্যা বেসরকারী ২টি  মাদ্রাসার সংখ্যা দাখিল ২টি, কওমী ৩টি, অন্যান্য ২টি।  মসজিদ ৫১টি  মন্দির ২টি,    দর্শনীয় স্থান   সাদাপাথর, জিরোপয়েন্ট, ভোলাগঞ্জ।  হযরত শাহ আরপিন(রহঃ) এর টিলা।  ভোলাগঞ্জ পাথর কোয়ারী।  বাংকার-ব্রিটিশ আমলের তৈরী স্বয়ংক্রিয়   পাথর উত্তোলন ব্যবস্থাপনা।   জনপ্রতিনিধি  বর্তমান চেয়ারম্যান- হাজী মুহাম্মদ জিয়াদ আলী +প্রাক্তন চেয়ারম্যানগণের তালিকাক্রম নংচেয়ারম্যানের নামসময়কাল০১মো: আব্দুর রাজ্জাক১৯৭৪-১৯৭৭০২মো: তেরা মিয়া১৯৭৭ ১৯৮৪০৩মো:ফারুক আহমদ১৯৮৪-১৯৮৮০৪মো: ফারুক আহমদ১৯৮৮-১৯৯২০৫মো: আলী আহমদ১৯৯২-১৯৯৮০৬মো:মুরাদ আলী১৯৯৮-২০০৩০৭আব্দুল বাছির২০০৩-২০১১০৮মোঃ সামছুমিয়া চৌধুরী২০১১-২০১৬০৯শাহ মোহাম্মদ জামাল২০১৬-২০২২১০হাজী মুহাম্মদ জিয়াদ আলী২০২২-বর্তমান১১১২   আরও দেখুন    পূর্ব ইসলামপুর ইউনিয়ন  ইছাকলস ইউনিয়ন  তেলিখাল ইউনিয়ন   তথ্যসূত্র    বহিঃসংযোগ   কোম্পানীগঞ্জ উপজেলা -বাংলাপিডিয়া  ইসলামপুর ইউনিয়ন -বাংলাদেশ জাতীয় তথ্য বাতায়ন।  বিষয়শ্রেণী:কোম্পানীগঞ্জ (সিলেট) উপজেলার ইউনিয়ন
অ্যারন ক্রিস্টোফার র‍্যামসডেল (; জন্ম: ১৪ মে ১৯৯৮; অ্যারন র‍্যামসডেল নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনালের হয়ে গোলরক্ষক হিসেবে খেলেন।  ইংরেজ ফুটবল ক্লাব মার্শ টাউনের যুব পর্যায়ের হয়ে খেলার মাধ্যমে র‍্যামসডেল ফুটবল জগতে প্রবেশ করেছেন এবং পরবর্তীকালে বোল্টন ওয়ান্ডারার্স এবং শেফিল্ড ইউনাইটেডের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, শেফিল্ড ইউনাইটেডের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; শেফিল্ড ইউনাইটেডের হয়ে দুই মৌসুমে সকল প্রতিযোগিতায় ২ ম্যাচে অংশগ্রহণ করার পর ২০১৬–১৭ মৌসুমে তিনি প্রায় ১ মিলিয়ন ইউরোর বিনিময়ে ইংরেজ ক্লাব বোর্নমাথে যোগদান করেছেন। বোর্নমাথে চার মৌসুম অতিবাহিত করার পর প্রায় ২১ মিলিয়ন ইউরোর বিনিময়ে পুনরায় শেফিল্ড ইউনাইটেডের সাথে চুক্তি স্বাক্ষর করেছেন, যেখানে তিনি ৪০ ম্যাচে অংশগ্রহণ করেছেন। এরপূর্বে চেস্টারফিল্ড এবং উইম্বলডনের এক মৌসুম করে অতিবাহিত করেছেন। ২০২১–২২ মৌসুমে, তিনি প্রায় ২৮ মিলিয়ন ইউরোর বিনিময়ে শেফিল্ড ইউনাইটেড হতে আর্সেনালে যোগদান করেছেন।  ২০১৬ সালে, র‍্যামসডেল ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। ব্যক্তিগতভাবে, র‍্যামসডেল বেশ কিছু পুরস্কার জয়লাভ করেছেন, যার মধ্যে ২০২০–২১ মৌসুমে শেফিল্ড ইউনাইটেডের বর্ষসেরা যুব খেলোয়াড় এবং বর্ষসেরা খেলোয়াড়ের পুরস্কার অন্যতম।  দলগতভাবে, র‍্যামসডেল এপর্যন্ত ২টি শিরোপা জয়লাভ করেছেন, যার উভয়ই ইংল্যান্ডের হয়ে জয়লাভ করেছেন।   প্রারম্ভিক জীবন  অ্যারন ক্রিস্টোফার র‍্যামসডেল ১৯৯৮ সালের ১৪ই মে তারিখে ইংল্যান্ডের স্টোক-অন-ট্রেন্টে জন্মগ্রহণ করেছেন এবং নিকটবর্তী চেস্টারটন গ্রামে তার শৈশব অতিবাহিত করেছেন।   আন্তর্জাতিক ফুটবল  র‍্যামসডেল ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি ৩৪ ম্যাচে অংশগ্রহণ করেছেন।   তথ্যসূত্র    বহিঃসংযোগ                  বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:এএফসি বোর্নমাথের খেলোয়াড় বিষয়শ্রেণী:ইংরেজ পুরুষ ফুটবলার বিষয়শ্রেণী:শেফিল্ড ইউনাইটেড ফুটবল ক্লাবের খেলোয়াড় বিষয়শ্রেণী:চেস্টারফিল্ড ফুটবল ক্লাবের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:এএফসি উইম্বলডনের খেলোয়াড় বিষয়শ্রেণী:বোল্টন ওয়ান্ডারার্স ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ওয়ার্কসপ টাউন ফুটবল ক্লাবের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:সাউদাম্পটন ফুটবল ক্লাবের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  আফতাব (আলাপ) ১৭:৩২, ১০ মার্চ ২০১৭ (ইউটিসি) জাস্টিস ফর ম্যান, বাংলাদেশ   – (অপসারণের প্রস্তাবনা দেখুনলগ দেখুন) () উইকিপিডিয়া:নিবন্ধ অপসারণের প্রস্তাবনা/জাস্টিস ফর ওম্যান, বাংলাদেশ-এ উল্লেখ করা কারণেই। যুদ্ধমন্ত্রী আলাপ ১০:৪১, ১ মার্চ ২০১৭ (ইউটিসি)  অপসারণে  রইল।--ইকবাল হোসেন (আলাপ) ১৭:০৬, ৩ মার্চ ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ত্রিসন্ধ্যা () বা ত্রিসন্ধ্যা পূজা () ভারতীয় এবং বালিদ্বীপীয় হিন্দুধর্মে সাধারণভাবে ব্যবহৃত প্রার্থনা। এটি প্রতিদিন তিনবার উচ্চারিত হয়: সন্ধ্যাবন্দনম্ ঐতিহ্যের সাথে সঙ্গতি রেখে সকাল ৬টা, দুপুর ও সন্ধ্যা ৬টা। ত্রিসন্ধ্যা হলো প্রার্থনার আহ্বান।  ত্রিসন্ধ্যা মন্ত্র এই মন্ত্রের প্রথম অংশটি গায়ত্রী মন্ত্র থেকে নেওয়া হয়েছে।Kamakhya Devi Temple: Story and History + ত্রিসন্ধ্যা মন্ত্রঅংশ দেবনাগরী হরফেবাংলা প্রতিলিপিকরণঅর্থ   প্রথম ওঁ ওঁ ওঁভূর ভুবঃ স্বঃতৎ সবিতুর্বরেণ্যংভর্গো দেবস্য ধীমহিধিয়ো য়ো নঃ প্রচোদয়াৎ ওঁ হল পৃথিবী, আকাশ ও স্বর্গ। সর্বলোকের প্রকাশক সর্বব্যাপী সবিতা মণ্ডল জগৎ প্রসবকারী সেই পরম দেবতার বরেণ্য জ্ঞান ও শক্তি ধ্যান করি; যিনি আমাদের বুদ্ধিবৃত্তি প্রদান করেছেন।দ্বিতীয়   ওঁ নারায়ণ এবদম্ সর্বম্যাদ ভূতম্ যাক চ ভাব্যম্নিসকলঙ্কো নিরঞ্জনো নির্বিকল্পোনিরাখ্যতাঃ সুধো দেব একোনারায়ণঃ ন দ্বিতিয়ো অস্তি কসচিৎ   ওঁ, নারায়ণ যা হয়েছে এবং যা হবে, কলঙ্কমুক্ত, ময়লা থেকে মুক্ত, সর্বদা বিদ্যমান ও ধরন ছাড়া, পবিত্র ভগবান নারায়ণ, তিনিই একমাত্র এবং অন্য কেউ নেই।তৃতীয় ওঁ ত্বম শিবাস ত্বম মহাদেবঃঈশ্বরঃ পরমেশ্বরঃব্রহ্মা বিষ্ণুস চ রুদ্রস চপুরুষঃ পরিকীর্তিতঃওঁ, আপনি শিব, আপনি মহান ঈশ্বর; আপনি ঈশ্বর, পরমেশ্বর; আপনি ব্রহ্মা, বিষ্ণু ও রুদ্র; আপনি পুরুষ, পরমাত্মা এবং সবকিছুর উৎস।চতুর্থ  ওঁ পাপো’ হম্ পাপোহরম্পাপত্মা পাপসম্ভবঃত্রহি মম পুণ্ডরীক্ষসবহ্য ভয়ন্তরঃ সুচিঃওঁ, আমি পাপে পূর্ণ, আমার কর্ম পাপ, আমি নিজেও পাপী, আর আমার জন্মই পাপী, আমাকে বাঁচাও, হে কমল-চোখওয়ালা, আমার শরীর ও মনকে শুদ্ধ কর।পঞ্চম ওঁ কসমস্ব মম মহাদেবঃসর্বপ্রাণি হিতঙ্করঃমম মোচ সর্ব পাপেভ্যঃপালয়স্ব সদাশিব ওঁ, আমাকে ক্ষমা করুন, মহান ঈশ্বর, আপনি যিনি সমস্ত সংবেদনশীল প্রাণীদের মুক্তি দান করেন, আমাকে আমার পাপ থেকে রক্ষা করুন এবং আমাকে রক্ষা করুন, হে সদাশিব।ষষ্ঠ ওঁ ক্ষন্তব্যঃ কায়িকো দোষঃ<br/ >ক্ষন্তব্যো ভ্যাচিকো ম<br/ >ক্ষন্তব্যো মানসো দোষঃ তৎ<br/ >প্রমদাত কসমস্ব মম ওঁ, আমার ভুল কাজগুলি ক্ষমা করুন, আমার ভুল কথা ক্ষমা করুন, আমার পাপী মনকে ক্ষমা কর, আমার সমস্ত ভুলের জন্য আমাকে ক্ষমা করুন।সপ্তমওঁ শান্তিঃ শান্তিঃ শান্তিঃ ওঁ ওঁ আধ্যাত্মিক, আধিদৈবিক ও আধিভৌতিক - এই ত্রিবিধ বিঘ্নের বিনাশ হোক।অথবাওঁ, শান্তি হোক, শান্তি, শান্তি, ওঁ আরও দেখুন  পূজা  ভক্তি  ধ্যান  উপাসনা  নিত্যকর্ম  প্রার্থনা  তথ্যসূত্র   বহিঃসংযোগ    A video of the Trisandya Mantra with an English translation (YouTube)  Babad Bali – Tri Sandhya   বিষয়শ্রেণী:হিন্দু মন্ত্র বিষয়শ্রেণী:হিন্দু প্রার্থনা ও ধ্যান বিষয়শ্রেণী:প্রার্থনা বিষয়শ্রেণী:ধর্মীয় আচরণ ও অভিজ্ঞতা বিষয়শ্রেণী:আধ্যাত্মিকতা বিষয়শ্রেণী:ইন্দোনেশিয়ায় হিন্দুধর্ম
আইএস বিন্দ্রা স্টেডিয়াম () চণ্ডিগড়ের কাছে মোহালিতে অবস্থিত ভারতের আন্তর্জাতিকমানের স্টেডিয়াম। পাঞ্জাবের বাথিন্ডা এলাকায় বিসিসিআই কর্তৃক পাঞ্জাবের দ্বিতীয় আন্তর্জাতিক স্টেডিয়াম হিসেবে রয়েছে বাথিন্ডা আন্তর্জাতিক ক্রিকেট স্টেডিয়াম। স্টেডিয়াম নির্মাণে প্রায় ২৫ কোটি রূপী ব্যয়িত হয় ও নির্মাণ কার্য সম্পন্ন করতে ৩ বছর সময় লেগে যায়। মোট ২৬,৯৫০জন দর্শকের আসন রয়েছে এখানে। অরুণ লুম্বা এন্ড অ্যাসোসিয়েটস কর্তৃক স্টেডিয়ামের নকশা এবং আর.এস. কনস্ট্রাকশন কর্তৃক অবকাঠামো নির্মিত হয়েছে। পাঞ্জাব দলের পাশাপাশি আইপিএলে মোহালির নিজ মাঠ হিসেবে কিংস ইলাভেন পাঞ্জাব ব্যবহার করে থাকে। কাছাকাছি চণ্ডিগড় বিমানবন্দরের অবস্থান থাকায় অন্যান্য স্টেডিয়ামের তুলনায় ফ্লাডলাইটের খুঁটিগুলো খাঁটো প্রকৃতির।   ইতিহাস  ২২ নভেম্বর, ১৯৯৩ তারিখে হিরো কাপ প্রতিযোগিতায় ভারত-দক্ষিণ আফ্রিকার মধ্যকার ওডিআই আয়োজনের মাধ্যমে এর শুভ উদ্বোধন ঘটে। পরের মৌসুমে ১০ ডিসেম্বর, ১৯৯৪ তারিখে ভারত-ওয়েস্ট ইন্ডিজের মধ্যকার টেস্ট খেলা প্রথমবারের মতো আয়োজিত হয় এখানে। ১৯৯৬ সালের ক্রিকেট বিশ্বকাপে অস্ট্রেলিয়া-ওয়েস্ট ইন্ডিজের মধ্যকার শ্বাসরুদ্ধকর সেমি-ফাইনালের সমাপ্তি ঘটেছিল। ২০১১ সালের ক্রিকেট বিশ্বকাপের ৩টি খেলা পিসিএ স্টেডিয়ামে হয়েছিল। তন্মধ্যে ৩০ মার্চ, ২০১১ তারিখে ভারত-পাকিস্তানের মধ্যকার ২য় সেমি-ফাইনালে কূটনৈতিক সম্পর্ক স্বাভাবিকরণের উদ্দেশ্যে উভয় দেশের প্রধানমন্ত্রী মনমোহন সিং ও ইউসুফ রাজা গিলানি উপস্থিত ছিলেন। ঐ খেলায় ভারত জয়লাভ করে।   রেকর্ডসমূহ   সর্বাধিক টেস্টে দলগত রান: ৬৩০/৬ডি., নিউজিল্যান্ড ব ভারত, ২০০৩-০৪  সর্বনিম্ন টেস্টে দলগত রান: ৮৩, ভারত ব নিউজিল্যান্ড, ১৯৯৯-০০  ওডিআইয়ে সর্বাধিক দলগত রান: ৩৫১/৫, দক্ষিণ আফ্রিকা ব নেদারল্যান্ডস, ২০১১  ওডিআইয়ে সর্বনিম্ন দলগত রান: ৮৯, পাকিস্তান ব দক্ষিণ আফ্রিকা, ২০০৬  টি২০আইয়ে সর্বাধিক দলগত রান: ২১১/৪, ভারত ব শ্রীলঙ্কা, ২০০৯-১০  টি২০আইয়ে সর্বনিম্ন দলগত রান: ২০৬/৭, শ্রীলঙ্কা ব ভারত, ২০০৯   একদিবসীয় কীর্তি  এখনো অব্দি ১টি অএশীয় দেশ ভারতের বিরুদ্ধে এই মাঠে জয় পেয়েছে । অস্ট্রেলিয়া । মোট ৩ বার জয় পায়। ২০০৬ এর চ্যাম্পিয়ন্স ট্রফির ম্যাচে , ২০০৯ এ শেন ওয়াটসনের দূরন্ত অল রাউন্ড পারফরম্যান্সে ও ২০১৩ এ জেমস ফকনারএর দূরন্ত অল রাউন্ড পারফরম্যান্সে জয় আসে।   তথ্যসূত্র    বহিঃসংযোগ   Official website of Punjab Cricket Association  Cricinfo- PCA Cricket Stadium  Cricketarchive statistics for PCA Cricket Stadium  বিষয়শ্রেণী:ভারতের স্টেডিয়াম বিষয়শ্রেণী:ভারতের ক্রিকেট মাঠ বিষয়শ্রেণী:ভারতের টেস্ট ক্রিকেট মাঠ বিষয়শ্রেণী:১৯৯৩-এ প্রতিষ্ঠিত বিষয়শ্রেণী:২০শ শতাব্দীতে ভারতের স্থাপত্য
সত্য নাইডু বা সত্যনারায়ণন সুদর্শন নাইডু (জন্ম: ৯ নভেম্বর ১৯৯২) হলেন সেশেলস জাতীয় পরিষদের প্রথম হিন্দু সদস্য ও ৭ম জাতীয় পরিষদের সর্বকনিষ্ঠ সংসদ সদস্য। ২০২০ সালে সেচেলোইস সংসদ নির্বাচনে তিনি সেন্ট লুইস নির্বাচনী এলাকা থেকে নির্বাচিত হয়েছিলেন।   জীবনের প্রথমার্ধ  নাইডু ১৯৯২ সালে ৯ নভেম্বর জন্মগ্রহণ করেন। তার পরিবার ভারতের তামিলনাড়ুর মায়াভারম জেলার ছিলেন, ১৯১৭ সালে তার দাদু তাদের সেশেলসে।   শিক্ষা  সত্য ২০১৬ সালে এপিআইআইটি ল স্কুল, শ্রীলঙ্কা থেকে আইন অধ্যয়ন করেন এবং তারপরে এপিআইআইটি ল স্কুল, শ্রীলঙ্কার সহযোগিতায় স্ট্যাফোর্ডশায়ার বিশ্ববিদ্যালয়ের সাথে এলএলবি (অনার্স) করেন। তিনি বর্তমানে সেশেলস বিশ্ববিদ্যালয়ের সাথে আইনি অনুশীলনে স্নাতকোত্তর সম্পূর্ণ করছেন।   রাজনৈতিক পেশা  ১৭ বছর বয়স থেকে, সত্য সেশেলস ন্যাশনাল পার্টি (লিনিয়ন ডেমোক্র্যাটিক সেসেলওয়া) এর পক্ষে ওকালতি শুরু করেন। তাঁর মতে, রাষ্ট্রপতি ওয়েভেল রামকালাওয়ানের লড়াইয়ের মনোভাব এবং জনগণের প্রতি ভালোবাসাই তাকে রাজনীতিতে অনুপ্রাণিত করেছিল।  তিনি সেশেলস ন্যাশনাল ইয়ুথ ইউনিয়নের চেয়ারপারসন হন এবং তারপর ২০১২ থেকে ২০১৪ সাল পর্যন্ত সেশেলস ন্যাশনাল পার্টি (লিনিয়ন ডেমোক্র্যাটিক সেসেলওয়া) এর নির্বাহী কমিটির সদস্য হন।  ২০২০ সালের সেচেলোস সংসদীয় নির্বাচনে, তিনি ৬০% ভোট পেয়ে সেন্ট লুইস নির্বাচনী এলাকায় জয়ী হন। তিনি বর্তমানে বিল কমিটির সদস্য।   তথ্যসূত্র   বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:সেশেলিজ রাজনীতিবিদ বিষয়শ্রেণী:সেশেলিজ ব্যক্তি বিষয়শ্রেণী:সেশেলিজ হিন্দু বিষয়শ্রেণী:ভারতীয় বংশোদ্ভূত সেশেলিজ ব্যক্তি
আবদুল আউয়াল হলেন ১৯৫২ সালের বাংলা ভাষা আন্দোলনে নিহতদের মধ্যে অন্যতম। যদিও তাকে রাষ্ট্রীয়ভাবে ভাষা শহীদ হিসেবে স্বীকৃতি দেওয়া হয়নি। বাংলা একাডেমি চরিতাভিধান মতে, তিনি ১৯২৬ সালে জন্মগ্রহণ করেন।আবদুল আউয়াল - বাংলা একাডেমি চরিতাভিধান, ৩৮ নং পৃষ্ঠা, ৩য় সংস্করণ, জুন ২০১১  আউয়াল পেশায় ছিলেন একজন রিকশাচালক। তার বাড়ি ছিল ঢাকার ১৯ হাফিজুল্লাহ রোডে। পিতার নাম মোহাম্মদ হাশেম। ১৯৫২ সালের ২১শে ফেব্রুয়ারী যখন মাতৃভাষা বাংলার দাবিতে মিছিল শুরু হয় এবং সেখানে মিছিল ছত্রভঙ্গ করতে গুলিবর্ষণ করে৷ এর প্রতিবাদে পরদিন ২২ ফেব্রুয়ারি পুনরায় মিছিল শুরু হয় ও সেখানে পুলিশ গুলিবর্ষণের পাশাপাশি আন্দোলনরতদের ওপর ট্রাক তুলে দেয় এবং আউয়াল পুলিশের গাড়ির চাপায় সেদিনই নিহত হন।  তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:১৯৫২-এ মৃত্যু বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:ঢাকা জেলার ব্যক্তি
নরেগাল () ভারতের কর্ণাটক রাজ্যের গদাগ জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬২৮ মিটার (২০৬০ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে নরেগাল শহরের জনসংখ্যা হল ১৬,৬৫২ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে নরেগাল এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
কল্পনা সাক্সেনা ভারতীয় পুলিশের একজন জ্যেষ্ঠ কর্মকর্তা। তিনি ১৯৯০ সালের আইপিএস হন এবং বর্তমানে জেলা প্রশাসক পদে রয়েছেন।  ২০১০ সালের ৩ সেপ্টেম্বর সাক্সেনাকে অধস্তন রবিন্দর "টাইগার" কুমার, মনোজ "সুলতান" সিং এবং রাভেন্দ্র "নাকাতিয়া" সিং তার কলার ধরে বরেলি শহরে পূর্ণ জনসাধারণের দৃষ্টিতে চলন্ত গাড়ির পিছন থেকে এক মাইলেরও বেশি সময় ধরে টেনে নিয়ে যায়। ধর্মেন্দ্র নামে একজন সহযোগীর সহায়তায় সাক্সেনার উপর দিয়ে গাড়ি চালিয়ে তাঁকে হত্যার চেষ্টা করা হয়।https://india.blogs.nytimes.com/2013/10/23/muzaffarnagar-gang-rape-cases-languish-in-police-files/https://www.thenational.ae/world/rape-victims-suffer-in-silence-after-india-riots-1.581368https://www.business-standard.com/article/pti-stories/up-reshuffle-satyarth-anirudh-pankaj-new-gorakhpur-ssp-117070701145_1.htmlhttps://www.hindustantimes.com/delhi-news/up-police-will-secure-aqua-metro-line-a-first-for-metro-in-ncr/story-m3TiBQZsnD2OUtis2BSTyL.html  সাক্সেনা আহত হলেও পালাতে সক্ষম হন এবং নিকটবর্তী মহাসড়কে পৌঁছেছিলেন। অপহরণকারীরা পালিয়ে যায়।   তথ্যসূত্র      বিষয়শ্রেণী:জীবিত ব্যক্তি বিষয়শ্রেণী:ভারতীয় পুলিশ কর্মকর্তা বিষয়শ্রেণী:ভারতীয় নারী পুলিশ কর্মকর্তা